RESOLUCIÓN do 14 de abril de 2005, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do acordo de adhesión da empresa Trazos Coruña, S.A.L. ao convenio colectivo de ámbito estatal para as industrias extractivas, industrias do vidro, industrias cerámicas e para as do comercio exclusivista dos mesmos materiais.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 12/05/2005

Visto o expediente do acordo de adhesión da empresa Trazos Coruña, S.A.L. ao convenio colectivo de ámbito estatal para as industrias extractivas, industrias do vidro, industrias cerámicas e para as do comercio exclusivista dos mesmos materiais, que tivo entrada nesta delegación provincial da Consellería de Asuntos Sociais, Emprego e Relacións Laborais o día 23-3-2005 e subscrito pola parte económica pola empresa e pola parte social polo delegado de persoal o día 8-3-2005, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, nesta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no BOP e no Diario Oficial de Galicia.
A Coruña, 14 de abril de 2005.
Cristina Azpilcueta González
Delegada provincial da Coruña
Acta de acordo
As personas que se relacionan a continuación, Manuel Ángel Otero Cobas con DNI 32450881C como conselleiro delegado da empresa Trazos Coruña, S.A.L. con CIF A15167711 e domicilio na Coruña, r/ Newton, 28, e Antonio Pereiro González con DNI 32775090K e Cristina Brandón Mallo con DNI 34899163K en representación dos traballadores da citada empresa, en reunión celebrada o día 8 de marzo de 2005, acordaron o seguinte:
1. Constituír a comisión negociadora para a adhesión ao convenio colectivo do vidro e cerámica, para o cal as partes negociadoras se recoñecen mutuamente como interlocutores válidos.
2. Que o convenio de aplicación a todos os traballadores e traballadoras desta empresa será o convenio colectivo de ámbito estatal do vidro e cerámica, publicado no BOE nº 193, do 11 de agosto de 2004, por consideralo o máis idóneo e o máis beneficioso para ambas as dúas partes.
3. En consecuencia, deixar sen efecto a aplicación do convenio actual de empresa vixente ata esta data.
As partes acordan, así mesmo, enviar esta acta de acordo de aplicación de convenio colectivo aos traballadores da empresa Trazos Coruña, S.A.L., á autoridade laboral para o seu rexistro e publicación no Diario Oficial de Galicia ou BOP, quedando vinculadas a este convenio colectivo tanto agora, neste, coma nos futuros convenios que se negocien.
A Coruña, 8 de marzo de 2005.
Asdo. Manuel Ángel Otero Cobas.
Asdo. Antonio Pereiro González.
Asdo. Cristina Brandón Mallo.
SERVIZO GALEGO DE PROMOCIÓN DA IGUALDADE DO HOME
E DA MULLER